***II Profesionālās tālākizglītības programmas - 2.kvalifikācijas līmenis***

**Bruģētājs**

***Profesionālās darbības pamatuzdevumi***

Bruģētājs veic:

* vienkāršas dabīgā akmens apstrādes operācijas;
* bruģēšanu**\***taisnai un slīpai virsmai;
* bruģēšanu pēc noteiktā raksta un zīmējuma (veido dažādas mozaīkas saskaņā ar būvprojektu);
* bruģa remontdarbus.

**\*** *ceļu un laukumu virsmas pārklāšana, nostiprināšana, parasti ar akmeņiem.*

***Darba apstākļi***

Bruģētājs strādā ārpus telpām, jebkuros laika apstākļos. Darbs saistīts ar fizisku slodzi, ilgstošu atrašanos salikušam, tāpēc ir svarīga fiziskā izturība, ko iespējams trenēt sporta nodarbībās.

Kapitālā remonta bruģētājiem darba laiks bieži ir atkarīgs no remontdarbu apjoma un steidzamības (piemēram, ja tiek veikts tramvaja sliežu remonts, nepieciešams ļoti operatīvi aizbruģēt sliedes).

Iespējams maiņu darbs, darbs nakts stundās.

***Darba iespējas***

Bruģētājs strādā dažādās celtniecības organizācijas vai firmās, kas nodarbojas ar bruģēšanas darbiem, vai individuāli.

***Profesionāli svarīgas īpašības un prasmes:***

* patstāvība, atbildīgums;
* izturība;
* mākslinieciskās dotības;
* prasme patstāvīgi izplānot veicamā darba operācijas;
* prasme sagatavot darbavietu bruģēšanas darbiem un izvēlēties piemērotus materiālus (bruģakmeņus) un instrumentus;
* prasme patstāvīgi izstrādāt bruģēšanas darbu veikšanas karti un izpildīt uzdoto darbu;
* prasme strādāt komandā.